cyanic-selkie/wikianc huggingface dataset:
พลังงานอิสระทางอุณหพลศาสตร์
ความหมายของคำว่า "อิสระ"
การแสดงออกนี้มักถูกตีความว่าหมายถึงงานนั้นได้มาจากพลังงานภายใน U ในขณะที่ TS แสดงถึงพลังงานที่เอามาใช้ทำงานไม่ได้ อย่างไรก็ตามนี่เป็นการตีความที่ผิด ยกตัวอย่างเช่น ในการขยายตัวของแก๊สอุดมคติที่อุณหภูมิคงที่ ไม่มีการเปลี่ยนแปลงในพลังงานภายใน \Delta U=0 และงานขยายตัว นั้นเอามาจากพจน์ TS เท่านั้น ซึ่งถูกสมมุติเอาว่าไม่สามารถนำมาทำงานได้ แต่ต้องหมายเหตุไว้ว่ารูปเชิงอนุพันธ์ของพลังงานอิสระ: dA=-SdT-PdV (พลังงานอิสระแบบเฮ็ล์มฮ็อลทซ์) ระบุไว้อย่างแน่นอนว่าการเปลี่ยนแปลงที่เกิดขึ้นได้เองของพลังงานอิสระในระบบที่ไม่เกิดปฏิกิริยา (ไม่ใช่พลังงานภายใน) ประกอบไปด้วยพลังงานที่ว่างใช้ทำงานได้ (ในกรณีนี้คือการบีบอัด) -PdV และพลังงานที่ใช้ไม่ได้ -SdT  เราสามารถเขียนแสดงออกในรูปแบบที่คล้ายกันสำหรับการเปลี่ยนแปลงของพลังงานอิสระกิบส์ได้ด้วย
ในคริสต์ศตวรรษที่ 18 และ 19 เริ่มมีทฤษฎีความร้อน (Theory of heat) ซึ่งกล่าวว่าความร้อนเป็นพลังงานรูปแบบหนึ่งซึ่งมีความเกี่ยวข้องกับการเคลื่อนไหวแบบสั่น มาแทนที่ทฤษฎีแคลอริกซึ่งกล่าวว่าความร้อนเป็นของไหล กับทฤษฎีธาตุทั้งสี่ซึ่งมีความร้อนเป็นธาตุที่เบาที่สุดในนั้น ในช่วงเวลานี้ ความร้อนก็เริ่มถูกแบ่งออกเป็นหมวดหมู่จำแนกประเภทต่าง ๆ เช่นเดียวกัน อาทิ "ความร้อนอิสระ" "ความร้อนรวม" "ความร้อนแผ่รังสี" ความร้อนจำเพาะ ความจุความร้อน "ความร้อนสัมบูรณ์" "แคลอริกแฝง" แคลอริก "อิสระ" หรือ "ที่รับรู้ได้" (calorique sensible) ฯลฯ
ตัวอย่างเช่น ใน ค.ศ. 1780 ลาปลัสกับลาวัวซีเยกล่าวไว้ว่า: “โดยทั่วไป เราสามารถเปลี่ยนสมมุติฐานแรกเป็นอันที่สองได้ด้วยการเปลี่ยนคำพูด ‘ความร้อนอิสระ ความร้อนรวม และความร้อนที่ถูกปล่อย’ เป็น ‘วีส วีวา การสูญเสียวีส วีวา และการเพิ่มขึ้นของวีส วีวา’” ในแง่นี้ มวลแคลอริกทั้งหมดในร่างวัตถุซึ่งถูกเรียกว่า ความร้อนสัมบูรณ์ ถูกถือว่าเป็นส่วนผสมขององค์ประกอบสองอย่าง คือแคลอริกอิสระหรือที่รับรู้ได้ซึ่งสามารถส่งผลต่อมาตรวัดอุณหภูมิ ในขณะที่อีกองค์ประกอบหนึ่ง กล่าวคือแคลอริกแฝง ทำไม่ได้ การใช้คำว่า "ความร้อนแฝง" ก็มีนัยของความคล้ายกับความร้อนแฝงในความหมายแบบทั่วไปกว่า ซึ่งถือว่าติดบ่วงทางเคมีอยู่กับโมเลกุลของร่างวัตถุนั้น ความร้อนสัมบูรณ์ในกระบวนการบีบอัดแก๊สแบบอะเดียแบติกนั้นคงที่ แต่อุณหภูมิที่สังเกตเห็นว่าสูงขึ้นแสดงให้เห็นว่าแคลอริกแฝงบางส่วนได้กลายเป็น "อิสระ" หรือรับรู้ได้
ในช่วงต้นคริสต์ศตวรรษที่ 19 แนวคิดเรื่องแคลอริกอิสระหรือรับรู้ได้ก็เริ่มถูกเรียกเป็น "ความร้อนอิสระ" หรือความร้อนที่ถูกปลดปล่อย ใน ค.ศ. 1824 เป็นต้น นักฟิสิกส์ชาวฝรั่งเศสซาดี การ์โน ได้พูดถึงปริมาณของความร้อน 'ซึ่งถูกดูดซับหรือปลดปล่อย' ในรูปแปลงต่าง ๆ ในงานของเขาชื่อว่า Reflections on the Motive Power of Fire ใน ค.ศ. 1882 นักฟิสิกส์และนักสรีรวิทยาชาวเยอรมันแฮร์มัน ฟ็อน เฮ็ล์มฮ็อลทซ์ ได้บัญญัติศัพท์ 'พลังงานอิสระ' สำหรับนิพจน์ E − TS โดยที่การเปลี่ยนแปลงของ A (หรือ G) กำหนดปริมาณของพลังงานที่เป็น ‘อิสระ’ ที่จะทำงานภายใต้เงื่อนไขที่กำหนด โดยเฉพาะอย่างยิ่งการให้อุณหภูมิคงที่
ดังนั้น ในการใช้งานดั้งเดิม คำว่า "อิสระ" ติดอยู่กับคำว่าพลังงานอิสระกิบส์ของระบบที่มีความดันและอุณหภูมิคงที่ หรือกับคำว่าพลังงานอิสระเฮ็ล์มฮ็อลทซ์ของระบบที่มีอุณหภูมิคงที่ เพื่อหมายถึง 'มีอยู่ในรูปของงานที่มีประโยชน์' หากกล่าวถึงพลังงานอิสระกิบส์ เราต้องเพิ่มคุณสมบัติอีกว่าเป็นพลังงานที่เป็นอิสระเพื่อไปทำงานที่ไม่ใช่ปริมาตรกับไปทำการเปลี่ยนแปลงเชิงองค์ประกอบ
หนังสือและบทความในวรสารจำนวนมากขึ้นไม่ติดคำว่า "อิสระ" และเรียก G ว่าพลังงานกิบส์เท่านั้น (เช่นเดียวกัน ว่าพลังงานเฮ็ล์มฮ็อลทซ์) นี่เป็นผลอันเนื่องจากการประชุมของสหภาพเคมีบริสุทธิ์และเคมีประยุกต์ระหว่างประเทศ (IUPAC) ใน ค.ศ. 1988 เพื่อกำหนดศัพทวิทยาร่วมให้แก่ประชาคมวิทยาศาสตร์นานาชาติ หนึ่งในนั้นคือการกำจัดคำคุณศัพท์ว่า 'อิสระ' ทิ้ง
การประยุกต์ใช้
เหมือนกับแนวคิดเรื่องพลังงานทั่วไป พลังงานอิสระมีนิยามบางรูปแบบซึ่งเหมาะสมกับเงื่อนไขที่แตกต่างกันไป ในวิชาฟิสิกส์ เคมี และชีววิทยา เงื่อนไขเหล่านี้คือปัจจัยทางอุณหพลศาสตร์ (อุณหภูมิ T ปริมาตร V ความดัน p ฯลฯ) นักวิทยาศาสตร์ได้คิดค้นหลากหลายวิธีในการให้นิยามกับพลังงานอิสระ นิพจน์คณิตศาสตร์ของพลังงานอิสระเฮ็ล์มฮ็อลทซ์คือ:
นิยามอันนี้ของพลังงานอิสระมีประโยชน์สำหรับการทำปฏิกิริยาในวัฏภาคแก๊ส หรือในการสร้างตัวแบบจำลองพฤติกรรมของระบบโดดเดี่ยวที่มีปริมาตรคงที่ในวิชาฟิสิกส์ ตัวอย่างเช่น หากนักวิจัยต้องการทำปฏิกิริยาเผาไหม้ข้างในเครื่องบอมบ์แคลอรีมิเตอร์ ปริมาตรจะถูกควบคุมไว้ให้คงที่ตลอดการทำปฏิกิริยา ดังนั้นความร้อนจากปฏิกิริยาจะเป็นการวัดการเปลี่ยนแปลงในพลังงานอิสระโดยตรง q=\Delta U กลับกันในเคมีสารละลาย ปฏิกิริยาส่วนใหญ่ถูกควบคุมความดันให้คงที่ ภายใต้เงื่อนไขนี้ ความร้อน q จากปฏิกิริยานั้นจะเท่ากับการเปลี่ยนแปลงของเอนทาลปี \Delta H ของระบบ พลังงานอิสระในปฏิกิริยาที่อยู่ภายใต้ความดันและอุณหภูมิคงที่จะเรียกว่าพลังงานอิสระกิบส์ G.
ฟังก์ชันพวกนี้มีค่าต่ำสุดอยู่ที่สมดุลเคมีตราบใดที่ตัวแปรบางตัวถูกจับให้คงที่ (T และ V หรือ p) นอกจากนั้นมันยังมีความสำคัญทางทฤษฎีในการอนุพันธ์หาความสัมพันธ์ของแมกซ์เวลล์ งานแบบอื่นนอกเหนือจาก p dV ก็อาจถูกเพิ่มเข้าไปได้ เช่นของเซลล์ไฟฟ้าเคมี หรืองาน f dx ในวัสดุที่ยืดหยุ่นและการหดตัวของกล้ามเนื้อ งานแบบอื่นที่ในบางครั้งต้องนำมาพิจารณาเช่นความเค้น-ความเครียด แม่เหล็กเช่นในการลบล้างสภาพแม่เหล็ก (magnetization) แบบอะเดียแบติกซึ่งถูกใช้เข้าสู่ศูนย์สัมบูรณ์ และงานอันเนื่องมาจากการเกิดขั้ว (dipole) ไฟฟ้า พวกนี้ถูกอธิบายด้วยเทนเซอร์ (tensor)
ในกรณีส่วนใหญ่ซึ่งเป็นที่สนใจจะมีกระบวนการต่าง ๆ และระดับขั้นความเสรี (degrees of freedom (physics and chemistry)) ภายในอยู่ เช่นปฏิกิริยาเคมีและการเปลี่ยนวัฏภาค (phase transition) ซึ่งสร้างเอนโทรปี แม้แต่ฟังก์ชันพลังงานอิสระของวัสดุเอกพันธุ์ "ก้อนใหญ่ ๆ" ก็ยังขึ้นอยู่กับองค์ประกอบของมัน (ซึ่งมักถูกกดไว้) ศักย์ทางอุณหพลศาสตร์ทุกอัน (ซึ่งเป็นฟังก์ชันที่ขึ้นกับปริมาณ (Intensive and extensive properties)) ซึ่งรวมถึงพลังงานภายในก็เช่นกัน
N_i คือจำนวนของโมเลกุล (หรือเป็นโมลก็ได้) แต่ละชนิด i ที่อยู่ในระบบ หากไม่มีปริมาณพวกนี้ก็จะไม่สามารถอธิบายการเปลี่ยนแปลงเชิงองค์ประกอบได้ ผลต่างเชิงอนุพันธ์ (Differential (mathematics)) ของแต่ละกระบวนการที่ความดันและอุณหภูมิเป็นเอกรูปจะเป็น (สมมุติมีเฉพาะงานของ pV):
โดยที่ μi คือศักย์เคมี (chemical potential) ของส่วนประกอบ (component (thermodynamics)) อันที่ i ข้างในระบบ ความสัมพันธ์อันที่สองนั้นมีประโยชน์อย่างยิ่งเมื่อ T และ p คงที่ ซึ่งเป็นเงื่อนไขที่บรรลุได้ง่ายในการทดลอง และแสดงคุณลักษณะของสิ่งมีชีวิตได้โดยประมาณ ภายใต้เงื่อนไขเหล่านี้ก็จะทำให้ง่ายลงได้เป็น
ตัวอย่างเช่นพลังงานอิสระผิว (surface energy) ซึ่งเป็นปริมาณของพลังงานอิสระที่เพิ่มขึ้นเมื่อพื้นที่ผิวเพิ่มขึ้นทีละหน่วย
วิธีการมงเตการ์โลของปริพันธ์ตามวิถี (path integral Monte Carlo) เป็นแนวทางเชิงตัวเลขสำหรับการกำหนดค่าพลังงานอิสระต่าง ๆ บนหลักการทางพลศาสตร์ควอนตัม
งานและการเปลี่ยนแปลงของพลังงานอิสระ
ในกระบวนการอุณหภูมิคงที่ที่ผันกลับได้ ΔS = qrev/T และดังนั้นนิยามของ A จึงได้เป็น
นี่บอกกับเราว่าการเปลี่ยนแปลงของพลังงานอิสระจะเท่ากับงานมากที่สุดหรือที่ผันกลับได้ของกระบวนการซึ่งเกิดขึ้นที่อุณหภูมิคงที่ การเปลี่ยนแปลงของพลังงานอิสระจะไม่เท่ากับงานหากอยู่ภายใต้เงื่อนไขอื่น ๆ เช่นในการขยายตัวแบบอะเดียแบติกที่ผันกลับได้ของแก๊สอุดมคติ. ที่สำคัญ การเปลี่ยนแปลงของพลังงานอิสระหลังวัฎจักรหนึ่งรอบสมบูรณ์ของเครื่องจักรความร้อน ซึ่งรวมถึงวัฎจักรการ์โนต์ (carnot cycle) จะเท่ากับศูนย์, ในขณะที่เครื่องจักรจะทำงานที่ไม่เท่ากับศูนย์ ที่สำคัญต้องหมายเหตุไว้ว่าเราจะไม่สามารถอธิบายลักษณะของพลังงานอิสระในเครื่องจักรความร้อนและระบบความร้อนอื่น ๆ ได้โดยสะดวก พลังงานภายในและเอนทาลปีเป็นศักย์ที่นิยมใช้เพื่ออธิบายลักษณะของระบบความร้อนมากกว่า
การเปลี่ยนแปลงของพลังงานอิสระและกระบวนการที่เกิดขึ้นได้เอง
ตามกฎข้อที่สองของอุณหพลศาสตร์ อสมการของเคลาซีอุส (Clausius theorem) ΔS > q/Tsurr จะใช้ได้กับทุก ๆ กระบวนการที่เกิดขึ้นภายในระบบปิด อสมการนี้จะกลายร่างเป็น ในกระบวนการที่มีอุณหภูมิและความดันคงที่และไม่มีงานอื่นที่ไม่ใช่ PV  ในทางคล้ายกัน ในกระบวนการที่มีอุณหภูมิและปริมาตรคงที่  ดังนั้นเงื่อนไขจำเป็นที่กระบวนการหนึ่งจะเกิดขึ้นได้เองคือการที่การเปลี่ยนแปลงของพลังงานอิสระนั้นมีค่าเป็นลบ กฎข้อที่สองของอุณหพลศาสตร์ในรูปแบบนี้มีประโยชน์มากที่สุดในวิชาเคมี ในสมดุลเคมีที่ T และ p คงที่และไม่มีงานไฟฟ้า dG = 0
ประวัติ
ปริมาณที่เรียกว่า "พลังงานอิสระ" เป็นคำที่แม่นยำและขั้นสูงกว่าที่มาแทนคำที่เลิกใช้ไปแล้วคำว่า สัมพรรคภาพ (affinity) ซึ่งนักเคมีในอดีตเคยใช้เพื่อกล่าวถึง แรง ที่ก่อกำเนิดปฏิกิริยาเคมี คำว่าสัมพรรคภาพนี้เช่นที่ถูกใช้ในความสัมพันธ์ทางเคมีมีอายุขัยนับแต่สมัยของอัลแบร์ตุส มาญุส เป็นอย่างต่ำ
จากหนังสือเรียนจาก ค.ศ. 1998 Modern Thermodynamics ของผู้ได้รับรางวัลโนเบลและศาสตราจารย์เคมี อีลยา ปรีโกจิน (Ilya Prigogine) มีอยู่ว่า: "เพราะการเคลื่อนที่ถูกอธิบายด้วยมโนคติเรื่องแรงแบบนิวตัน นักเคมีจึงต้องการมโนคติเรื่อง 'แรงขับเคลื่อน' ที่คล้ายกันสำหรับการเปลี่ยนแปลงทางเคมี ทำไมปฏิกิริยาทางเคมีถึงเกิดขึ้นและทำไมมันจึงหยุดที่จุดใดจุดหนึ่ง? นักเคมีเคยเรียก 'แรง' นั้นซึ่งก่อให้เกิดปฏิกิริยาเคมีว่าสัมพรรคภาพ แต่มันไม่มีนิยามที่ชัดเจน"
ตลอดช่วงคริสต์ศตวรรษที่ 18 มุมมองเด่นนำว่าด้วยความร้อนและแสงเป็นอย่างที่นำเสนอโดยไอแซก นิวตัน นามว่า สมมุติฐานแบบนิวตัน (Newtonian hypothesis) ซึ่งกล่าวว่าแสงและความร้อนเป็นสสารรูปแบบหนึ่งซึ่งถูกดึงดูดหรือขับไล่จากสสารรูปอื่น ๆ ด้วยแรงที่เป็นแนวเทียบกับแรงโน้มถ่วงหรือสัมพรรคภาพทางเคมี
ในคริสต์ศตวรรษที่ 19 นักเคมีชาวฝรั่งเศส มาร์เซอแล็ง แบร์เตอโล (Marcellin Berthelot) กับนักเคมีชาวเดนิช ยูลีอุส ทอมเซิน (Julius Thomsen) ได้พยายามหาปริมาณของสัมพรรคภาพด้วยความร้อนของปฏิกิริยา (standard enthalpy of reaction) หลังจากหาปริมาณของความร้อนของปฏิกิริยาของสารประกอบได้จำนวนมากแล้วใน ค.ศ. 1875 แบร์เตอโลได้เสนอ หลักการงานสูงสุด (principle of maximum work) ซึ่งกล่าวว่าการเปลี่ยนแปลงทางเคมีใด ๆ ซึ่งเกิดขึ้นโดยไร้การแทรกแซงจากพลังงานภายนอกจะมีแนวโน้มไปในทางการผลิตวัตถุหรือระบบของวัตถุซึ่งจะปลดปล่อยความร้อนออกมา
และนอกจากนั้นใน ค.ศ. 1780 อ็องตวน ลาวัวซีเย และปีแยร์-ซีมง ลาปลัส ได้วางรากฐานของอุณหเคมีผ่านการแสดงให้เห็นว่าความร้อนซึ่งถูกปล่อยออกมาในปฏิกิริยานั้นเท่ากับความร้อนซึ่งถูกดูดซับไปในปฏิกิริยาย้อนกลับ พวกเขายังได้ศึกษาถึงความร้อนจำเพาะและความร้อนแฝงของสารแต่ละชนิด กับปริมาณความร้อนซึ่งถูกปล่อยออกมาในการเผาไหม้ ในแนวเดียวกันเมื่อ ค.ศ. 1840 นักเคมีชาวสวิส แณร์แม็ง เฮ็สส์ (Germain Hess) ได้ก่อร่างของหลักการว่าวิวัฒนาการของความร้อนภายในปฏิกิริยานั้นจะเป็นเหมือนเดิมไม่ว่ากระบวนการจะเกิดขึ้นได้สำเร็จภายในขั้นเดียวหรือหลายขั้นตอน นี่เป็นที่รู้จักในนามว่ากฎของเฮ็สส์ (Hess's law) กฎของเฮ็สส์ถูกมองว่าเป็นผลพวงมาจากกฎทรงพลังงานไปพร้อมกับการมาถึงของทฤษฎีความร้อนเชิงกล (mechanical theory of heat) ในช่วงต้นคริสต์ศตวรรษที่ 19
บนฐานของมโนคติเหล่านี้และอื่น ๆ แบร์เตอโลกับทอมเซิน รวมทั้งคนอื่น ๆ ได้ถือเอาว่าความร้อนที่ถูกปล่อยออกมาในการก่อตัวสารประกอบนั้นคือปริมาณของสัมพรรคภาพหรือของงานซึ่งถูกกระทำโดยแรงทางเคมีต่าง ๆ ทว่ามุมมองนี้ไม่ได้ถูกต้องเสียทั้งหมด ในค.ศ. 1847 นักฟิสิกส์ชาวอังกฤษ เจมส์ จูล ได้แสดงนิทัศน์ว่าเขาสามารถทำให้น้ำมีอุณหภูมิสูงขึ้นได้ด้วยการปั่นใบพัดซึ่งวางอยู่ข้างในมัน จึงแสดงให้เห็นว่าความร้อนกับงานเชิงกลนั้นสมมูลหรือเป็นสัดส่วนกัน กล่าวคือ dW ∝ dQ โดยประมาณ ข้อความนี้กลายเป็นที่รู้จักว่าสมมูลเชิงกลของความร้อน (mechanical equivalent of heat) และเป็นรูปแบบตั้งต้นของกฎข้อที่หนึ่งของอุณหพลศาสตร์.
กระทั่งค.ศ. 1865 นักฟิสิกส์ชาวเยอรมัน รูด็อล์ฟ เคลาซีอุส ได้แสดงให้เห็นว่าหลักสมมูลภาพนี้จะต้องถูกแก้ไข กล่าวคือความร้อนที่ได้มาจากปฏิกิริยาเผาไหม้ในเตาถ่านสามารถถูกนำมาใช้ต้มน้ำ แล้วความร้อนนี้ก็ถูกนำมาใช้ทำให้น้ำกลายเป็นไอน้ำ และจากนั้นก็ใช้พลังงานความดันสูงซึ่งเพิ่มพูนจากไอน้ำมาขับลูกสูบได้อีก ดังนั้นเราก็อาจให้เหตุผลแบบไร้เดียงสาได้ว่าความร้อนจากการเผาไหม้ของปฏิกิริยาเคมีในตอนแรกสามารถแปลงได้โดยสมบูรณ์ให้กลายเป็นงานขับเคลื่อนลูกสูบได้ ทว่าเคลาซีอุสได้แสดงให้เห็นว่าจะต้องพิจารณาถึงงานที่แต่ละโมเลกุลในวัตถุที่ทำงาน กล่าวคือโมเลกุลน้ำข้างในกระบอกสูบ ได้กระทำต่อกันและกันด้วยขณะที่เคลื่อนผ่านหรือแปลงจากขั้นหรือสภาวะหนึ่งของวัฎจักรของเครื่องจักรไปยังขั้นถัดไป อาทิจาก (P_1,V_1) ไปยัง (P_2,V_2) ในตอนแรกเคลาซีอุสเรียกสิ่งนี้ว่า "transformation content" (เนื้อหาของการแปลง) ของวัตถุนั้น และในภายหลังได้เปลี่ยนชื่อเป็นเอนโทรปี ฉะนั้นแล้ว ความร้อนซึ่งถูกใช้แปลงวัตถุทำงานของโมเลกุลจากสภาวะหนึ่งไปสภาวะถัดไปจะไม่สามารถถูกใช้ทำงานภายนอกได้ เช่นการผลักลูกสูบ เคลาซีอุสได้ให้นิยามของ ความร้อนของการแปลง (transformation heat) นี้เป็น dQ=TdS
ในค.ศ. 1873 วิลลาร์ด กิบส์ (Willard Gibbs) ได้เผยแพร่งานชื่อว่า A Method of Geometrical Representation of the Thermodynamic Properties of Substances by Means of Surfaces ซึ่งในนั้นเขาได้นำเสนอเค้าโครงเบื้องต้นของหลักการของสมการใหม่ของเขาซึ่งสามารถคาดหรือประมาณการณ์แนวโน้มของกระบวนการทางธรรมชาติต่าง ๆ ซึ่งจะเกิดขึ้นตามมาเมื่อวัตถุหรือระบบใดถูกนำมาสัมผัสหากัน กิบส์สามารถกำหนดสภาวะสมดุลได้สามสภาวะ กล่าวคือ "เสถียรอย่างจำเป็น" (necessarily stable) "สะเทิน" (neutral) และ "ไม่เสถียร" (unstable) และกำหนดได้ว่าจะมีการเปลี่ยนแปลงเกิดขึ้นตามมาหรือไม่ จากการศึกษาปฏิสัมพันธ์ของสารเอกพันธุ์ที่สัมผัสกัน อาทิวัตถุต่าง ๆ ซึ่งประกอบไปด้วยส่วนที่เป็นของแข็ง ของเหลว และไอ และด้วยการใช้กราฟสามมิติปริมาตร-เอนโทรปี-พลังงานภายใน ต่อมาใน ค.ศ. 1876 กิบส์ได้พัฒนาต่อจากกรอบนี้ด้วยการนำเสนอแนวคิดเกี่ยวกับศักย์เคมี เพื่อพิจารณาร่วมด้วยถึงปฏิกิริยาเคมีและสภาวะของวัตถุต่าง ๆ ซึ่งแตกต่างกันทางเคมี กิบส์กล่าวสรุปผลลัพธ์ของเขาไว้ใน ค.ศ. 1873 ว่า:
โดยที่ δ หมายถึงการแปรผันซึ่งถูกผลิตโดยการแปรผันใด ๆ ก็ตามในสภาวะของแต่ละส่วนของวัตถุ และ (เมื่อแต่ละส่วนของวัตถุอยู่ในสภาวะที่ต่างกัน) ในสัดส่วนที่วัตถุถูกแบ่งออกเป็นแต่ละสภาวะที่ต่างกัน เงื่อนไขสำหรับสมดุลเสถียรนั้นคือเมื่อค่าของนิพจน์นั้นข้างในวงเล็บจะเป็นค่าต่ำสุด"
ในคำอธิบายนี้ที่กิบส์ใช้ ε หมายถึงพลังงานภายในของวัตถุ η หมายถึงเอนโทรปีของวัตถุ และ ν คือปริมาตรของวัตถุ
ดังนั้นใน ค.ศ. 1882 หลังจากที่เคลาซีอุสและกิบส์ได้นำเสนอเหตุผลเหล่านี้แล้ว นักวิทยาศาสตร์ชาวเยอรมัน แฮร์มัน ฟ็อน เฮ็ล์มฮ็อลทซ์ ได้กล่าวแย้งกับสมมุติฐานของแบร์เตอโลและทอมเซินที่ว่าสัมพรรคภาพทางเคมีนั้นเป็นปริมาณของความร้อนของปฏิกิริยาของปฏิกิริยาเคมีบนฐานของหลักการงานสูงสุด ว่าสัมพรรคภาพนั้นไม่ใช่ความร้อนที่ถูกปล่อยออกมาในการก่อร่างของสารประกอบ แต่ว่ามันเป็นปริมาณมากที่สุดของงานซึ่งสามารถได้มาเมื่อปฏิกิริยานั้นเกิดขึ้นโดยผันกลับได้ อาทิงานทางไฟฟ้าข้างในเซลล์ที่ผันกลับได้ งานสูงสุดนั้นจึงถูกถือว่าเป็นการลดรูปของพลังงานอิสระ หรือที่ว่างอยู่ ของระบบ (พลังงานอิสระกิบส์ G ที่ T = ค่าคงที่, P = ค่าคงที่ หรือพลังงานอิสระเฮ็ล์มฮ็อลทซ์ A ที่ T = ค่าคงที่, V = ค่าคงที่) ในขณะที่ความร้อนที่ถูกปล่อยออกมานั้นมักเป็นปริมาณของการลดรูปของพลังงานทั้งหมดของระบบ (พลังงานภายใน) ดั้งนั้น G หรือ A จึงเป็นปริมาณของพลังงานที่เป็น “อิสระ” สำหรับงานภายใต้เงื่อนไขที่กำหนด
จนถึงจุดนี้ มุมมองทั่วไปมักจะเป็นดังว่า: “ปฏิกิริยาเคมีทั้งหมดจะขับเคลื่อนให้ระบบมายังสภาวะสมดุล ที่สัมพรรคภาพของปฏิกิริยาจะหายไป” กว่า 60 ต่อมา คำว่าสัมพรรคภาพนั้นถูกแทนที่ด้วยคำว่าพลังงานอิสระ นักประวัติศาสตร์เคมี เฮนรี เลสเตอร์ (Henry Leicester) กล่าวว่าตำราที่ทรงอิทธิพลจาก ค.ศ. 1923 ชื่อว่า Thermodynamics and the Free Energy of Chemical Reactions โดยกิลเบิร์ต เอ็น. ลิวอิส (Gilbert N. Lewis) และเมิร์ล แรนดัลล์ (Merle Randall) นำไปสู่การแทนที่คำว่า “สัมพรรคภาพ” ด้วยคำว่า “พลังงานอิสระ” ในส่วนมากของซีกโลกที่พูดภาษาอังกฤษ
ราชาวีรชน เกิดใหม่เพื่อขัดเกลาวิถีต่อสู้ และ กลายเป็นอัศวินฝึกหัดที่แกร่งสุดในโลก♀
ราชาวีรชน เกิดใหม่เพื่อขัดเกลาวิถีต่อสู้ และ กลายเป็นอัศวินฝึกหัดที่แกร่งสุดในโลก♀ เป็นซีรีส์ไลต์โนเวลญี่ปุ่นแนวจินตนิมิต เขียนโดยฮายาเค็ง และวาดภาพประกอบโดยนางุ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมีนาคม พ.ศ. 2562 ภายหลังได้รับลิขสิทธิ์ตีพิมพ์โดยสำนักพิมพ์ฮอบบีเจแปน ตีพิมพ์เป็นหนังสือไลต์โนเวลในเครือเอชเจบุงโกะ ตั้งแต่เดือนพฤศจิกายน พ.ศ. 2562 ปัจจุบันวางจำหน่ายถึงเล่มที่ 7 มังงะดัดแปลงวาดโดยโมโตะ คูโรมูระ เผยแพร่ออนไลน์ผ่านเว็บไซต์คอมิกไฟร์ของสำนักพิมพ์ฮอบบีเจแปนตั้งแต่เดือนธันวาคม พ.ศ. 2562 ปัจจุบันตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์กิฟท์บุ๊ค อนิเมะสั้นดัดแปลง 2 ตอนฉายระหว่างวันที่ 7 ถึง 14 พฤศจิกายน พ.ศ. 2563 ทางบัญชีทวิตเตอร์ของเว็บไซต์คอมิกไฟร์ ซีรีส์อนิเมะโทรทัศน์ดัดแปลงสร้างโดยสตูดิโอโคเม็ต ออกอากาศตั้งแต่เดือนมกราคมถึงมีนาคม พ.ศ. 2566
โต้คลื่นชิงแชมป์โลก 2022
การแข่งขันโต้คลื่นชิงแชมป์โลก 2022 (ISA World Surfing Games 2022) จัดขึ้นที่เมืองฮันติงตันบีช รัฐแคลิฟอร์เนีย ตั้งแต่วันที่ 16 ถึง 24 กันยายน พ.ศ. 2565 งานนี้จัดโดยสมาคมกีฬาโต้คลื่นนานาชาติ (ISA) และเป็นครั้งแรกที่จัดขึ้นที่ "เซิร์ฟซิตี้, สหรัฐ" ตั้งแต่ปี ค.ศ. 2549
ประเทศที่เข้าร่วม
ประเทศต่อไปนี้ส่งนักกีฬาเข้าร่วมแข่งขันโต้คลื่นชิงแชมป์โลก 2022:
เสด็จประพาสต้น (หนังสือ)
เสด็จประพาสต้น พระนิพนธ์ใน สมเด็จพระเจ้าบรมวงศ์เธอ กรมพระยาดำรงราชานุภาพ หนึ่งในผู้ตามเสด็จเมื่อ พ.ศ. 2447 โดยพระนิพนธ์ในรูปแบบ จดหมายจำนวน 8 ฉบับถึง นายประดิษฐ์ ซึ่งนายประดิษฐ์ก็คือ เจ้าพระยายมราช (ปั้น สุขุม) พระสหายสนิทของพระองค์ส่วนพระองค์ใช้พระนามแฝงว่า นายทรงอานุภาพ หุ้มแพร โดยคราวเสด็จประพาสครั้งที่ 1 เมื่อ ร.ศ.123 (พ.ศ. 2447) รัชกาลที่ 5 ได้เสด็จเยี่ยมบ้านเกิดของท่านเจ้าพระยายมราชที่จ.สุพรรณบุรีและพระราชทานชื่อเล่นให้บ้านหลังนี้ว่า สุขุมาราม ซึ่งในภายหลังรัชกาลที่ 6 ได้พระราชทานชื่อใหม่ให้บ้านหลังนี้ว่า บ้านยะมะรัชโช หลังจากสมเด็จ ฯ กรมพระยาดำรงราชานุภาพพระนิพนธ์เสร็จก็โปรดให้ตีพิมพ์และต่อมาได้มีการตีพิมพ์มาอย่างต่อเนื่องจนถึงทุกวันนี้
ส่วนในการเสด็จประพาสต้นครั้งที่ 2 เมื่อ พ.ศ. 2449 พระบาทสมเด็จพระจุลจอมเกล้าเจ้าอยู่หัวได้พระราชนิพนธ์ด้วยพระองค์เองในชื่อว่า การเสด็จประพาสต้นครั้งที่ ๒ โดยโปรดเกล้าฯ ให้ สมเด็จพระเจ้าลูกเธอ เจ้าฟ้านิภานภดล กรมขุนอู่ทองเขตขัตติยนารี ราชเลขานุการิณีซึ่งได้ตามเสด็จในคราวนั้นเป็นผู้จดบันทึกและในเวลาต่อมาได้มีการนำพระราชนิพนธ์เล่มนี้มาตีพิมพ์จัดจำหน่ายจนถึงทุกวันนี้
รายชื่อธงในประเทศเกาหลีใต้
รายการต่อไปนี้เป็นบรรดาธงซึ่งใช้ในประเทศสาธารณรัฐเกาหลี
รายชื่อธงในนครรัฐวาติกัน
ตารางต่อไปนี้แสดงภาพ ธงซึ่งใช้ในนครรัฐวาติกันและรัฐพระสันตะปาปา (Papal States)
ยิมนาสติกลีลาชิงแชมป์โลก 2022
รวมอุปกรณ์
คะแนนสูงสุด 8 อันดับแรกในอุปกรณ์จะเข้าสู่รอบชิงชนะเลิศอุปกรณ์ทีม
โอลิมปิกโควตา
ทีมสามอันดับแรกในประเภททีมรวมอุปกรณ์ได้รับโควตากลุ่มสำหรับการแข่งขันกีฬาโอลิมปิกฤดูร้อน 2024
ฮั่ว กวาง
ฮั่ว กวาง (จีน:霍光) ชื่อรอง จื่อเหมิง (子孟) เป็นขุนนางที่ฮั่นอู่ตี้ไว้วางพระทัยให้เป็นผู้สำเร็จราชการให้กับองค์รัชทายาทหรือฮั่นเจาตี้ท่านมีศักดิ์เป็นหลานชายของแม่ทัพ เว่ยชิง และเป็นน้องชายต่างมารดากับแม่ทัพ ฮั่วชี่ปิ้ง ซึ่งท่านทำหน้าที่ได้อย่างดีจนเมื่อท่านถึงแก่อสัญกรรมเหล่าขุนนางที่ไม่ชอบท่านก็มีฎีกาถวายจักรพรรดิฮั่นเซฺวียนตี้ให้ยึดทรัพย์และประหารคนในตระกูลฮั่วให้หมดทำให้ตระกูลฮั่วหมดอำนาจในที่สุด
สถานีรถไฟตีมีชออาราเหนือ
สถานีรถไฟตีมีชออาราเหนือ (Gara Timișoara Nord; Timișoara North railway station) เป็นสถานีรถไฟหลักในเมืองตีมีชออารา และเป็นสถานีรถไฟที่ใหญ่ที่สุดในโรมาเนียตะวันตก สถานีมีผู้โดยสารเฉลี่ยที่ 5,530 คนต่อวัน ทำให้เป็นหนึ่งในสถานีที่พลุกพล่านที่สุดในประเทศโรมาเนีย
ฮั่ว กวาง
ในสมัยฮั่นเจาตี้
ฮั่วกวงมององค์จักรพรรดิราวกับหุ่นเชิด เขามีอำนาจเต็มมากกว่าฮ่องเต้ ชอบกดขี่ข้าราชการพลเรือน นอกจากนี้ยังจับพระนางซ่านกวงอภิเษกสมรสกับฮั่นเจาตี้ เพื่อความมั่นคงในตำแหน่งของตัวเอง ต่อมาตระกูลฮั่วกับตระกูลซ่านกวงเกิดขัดผลประโยชน์กัน จึงเริ่มเปิดศึกกัน ท้ายที่สุด ซ่านกวงเจี๋ยเชิญฮั่วกวงมาในงานเลี้ยงงานหนึ่งที่ซุ่มกองทหารจำนวนหนึ่งเอาไว้ ฮั่วกวงรู้ทันจึงไปงานเลี้ยงตามคำเชิญพร้อมกับทหารของตัวเอง จับตระกูลซ่านกวงประหารชีวิตทั้งสิ้น
สถานีรถไฟตีมีชออาราเหนือ
ประวัติศาสตร์
สถานีหลังแรกสร้างขึ้นในปี 1857 บนพื้นที่ที่เดิมเป็นโกดังสินค้าขนส่งทางราง ถึงแม้สถานีเดิมจะมีขนาดเล็ก แต่ก็มีบริการเดินรถไปยังเมืองสำคัญ ๆ เช่น อะราด, ออร์ชอวา, บูคาเรสต์, เรชีซา หลังปริมาณผู้ใช้งานสถานีเพิ่มสูงขึ้นจนไม่เพียงพอต่อขนาดของอาคาร ในปี 1897 จึงได้มีการก่อสร้างสถานีขนาดใหญ่ขึ้นแทน โดยมีสถาปนิกชาวฮังการี Ferenc Pfaff (1851–1913) เป็นผู้ออกแบบสถานี Pfaff ยังเป็นผู้ออกแบบสถานีรถไฟแห่งอื่น ๆ เช่นที่ เซเกด, เปซ, มิชโกลส์, แดแบร็ตแซ็น, รีเยกา, ซาเกรบ, บราติสลาวา, กอชีเซ, วรัส, กลุช-นาปอกา, ยิมโบลิยา และ อะราด การก่อสร้างสถานีใช้เงินทุนกว่าสี่ล้านกรอเนิน และตั้งชื่อสถานีว่า Josefstädter Bahnhof (ในภาษาเยอรมัน) หรือ Józsefvárosi indóház (ในภาษาฮังการี) หรือชื่อแปลคือ "สถานีอีโอเซฟิน" (Iosefin railway station) ตามชื่อของอำเภออีโอเซฟินที่สถานีตั้งอยู่ สถานีสร้างด้วยสถาปัตยกรรมนีโอคลาสสิก มีอิทธิพลของเรนเนสซองส์แบบฝรั่งเศส ประดับประดาโดยรอบอย่างโอ่อ่าอลังการ ในสถานียังมีลานตรงกลางเป็นสวนสาธารณะที่มีต้นสนปลูกไว้ ในต้นศตวรรษที่ 20 มีรถไฟโดยสารรวม 49 ขบวน และรถไฟขนส่งรวม 30 ขบวน ที่มาจอดที่สถานีนี้ต่อวัน รถไฟสาย Orient Express ที่โด่งดังเริ่มจอดที่สถานีนี้นับตั้งแต่ปี 1905 เรื่อยมา
ฮั่ว กวาง
หลังจากฮั่นเจาตี้สวรรคต
ฮั่วกวงทำการคัดเลือกฮ่องเต้องค์ต่อไปตามใจของเขาเอง ช่วงแรกมีคนเสนอว่าหลิวซวยเป็นพระญาติที่อาวุโสที่สุด ทว่ามีนิสัยที่ไม่ค่อยดีนัก และประชาชนเกลียดชัง จึงเปลี่ยนมาเชิญหลิวเฮ่อมาเป็นจักรพรรดิองค์ต่อไป แต่หลิวเฮ่อเมื่อได้รับข่าวว่าตัวเองได้เป็นฮ่องเต้ก็เห่อตำแหน่งมาก กระทำการเสื่อมเสียแก่ราชสำนักฮั่น จึงปลดออก แล้วให้หลิวซุ่นเป็นฮ่องเต้องค์ต่อไป เฉลิมพระนามว่าฮั่นเซวียนตี้
สถานีรถไฟตีมีชออาราเหนือ
ประวัติศาสตร์
ในปี 1919 หลังการรวมบานาตเข้ากับราชอาณาจักรโรมาเนีย และเริ่มมีรัฐบาลของโรมาเนียในท้องที่ของตีมีชออารา ได้เปลี่ยนชื่อสถานีใหม่เป็นสถานีดอมนีซา เอเลนา (Domnița Elena) ตามชื่อของมเหสีของอาเล็กซันดรู อีอวน ซูซา กษัตริย์แห่งโรมาเนีย ชื่อนี้ใช้เรื่อยมาจนถึงสงครามโลกครั้งที่สอง ส่วนชื่อของสถานีที่คนตีมีชออาราเรียกกันคือ "สถานีใหญ่" (Gara Mare) ในวันที่ 3 กรกฎาคม 1944 สถานีได้รับความเสียหายอย่างหนักจากการทิ้งระเบิดจากฝ่ายสัมพันธมิตร และถูกทิ้งระเบิดอีกครั้งในวันที่ 30/31 ตุลาคม 1944 โดยลุฟท์วัฟเฟอ ส่งผลให้อาคารสถานีเสียหายแทบทั้งหมด การก่อสร้างสถานีขึ้นใหม่หลังสงครามสิ้นสุดเป็นไปตามแปลนอาคารเดิม และได้สร้างคืนมาบางส่วนเท่านั้น ในปี 1976 ปีกตะวันออกของสถานีได้รับการปรับโฉมใหม่ให้เป็นทันสมัยมากขึ้น และรูปแบบสถาปัตยกรรมชองสถานีก็เปลี่ยนไปโดยสิ้นเชิง จนถึงปัจจุบัน อาคารของสถานีมีสถาปัตยกรรมแบบมอเดิร์น
ฮั่ว กวาง
การตายและการสิ้นอำนาจของตระกูลฮั่ว
พฤติกรรมของฮั่วกวงนั้นเป็นที่เกลียดชังขององค์จักรพรรดิอย่างมาก อย่างไรก็ตามในรัชกาลจักรพรรดิฮั่นเซวียนตี้ปีที่2 ฮั่วกวงถึงแก่กรรม องค์จักรพรรดิจึงร่วมมือกับขุนนางผู้จงรักภักดีจำนวนหนึ่งทำการจับคนตระกูลฮั่วทุกๆคนประหารทิ้งเสีย
ขี่ม้าชิงแชมป์โลก 2022
การแข่งขันขี่ม้าชิงแชมป์โลก 2022 (2022 ECCO FEI World Championships) จัดขึ้นที่เมืองแฮร์นิ่ง ประเทศเดนมาร์ก เป็นการแข่งขันกีฬาขี่ม้าชิงแชมป์โลกครั้งที่ 9 ซึ่งจัดขึ้นทุก ๆ สี่ปีและดำเนินการโดยสหพันธ์กีฬาขี่ม้านานาชาติ (FEI) สำหรับการแข่งขันประเภททีมในสาขาศิลปะการบังคับม้าและกระโดดข้ามสิ่งกีดขวาง การแข่งขันเหล่านี้เป็นการแข่งขันรอบคัดเลือกรายการแรกสำหรับโอลิมปิกฤดูร้อน 2024
เรือหลวงเชฟฟิลด์
เรือรบเอชเอ็มเอสเชฟฟิลด์ หรือ HMS Sheffield (D80)  เป็นเรือรบหลวงของราชนาวีอังกฤษลำที่ 2 ที่เอาชื่อเมือง Sheffield ในเขต Yorkshire มาใช้เป็นชื่อเรือ เป็นเรือพิฆาตแบบที่ 42 ติดอาวุธจรวดนำวิถีต่อสู้อากาศยาน GWS-30 Sea Dart (สร้างเรือในแบบนี้มาทั้งหมด 16 ลำ และขายให้กองทัพเรืออาร์เจนติน่าไป 2 ลำ) และระหว่างสงครามฟอล์กแลนด์ เรือแบบนี้อีก 1 ลำคือเรือรบหลวงโคเวนทรี HMS Coventry (D118) ของราชนาวีอังกฤษได้ถูกจมลงเพราะการโจมตีโดยลูกระเบิดจากเครื่องบินดัซโซลท์-เบร์เกต์ ซูเปอร์ เอตังดาร์ท ของกองทัพเรืออาร์เจนติน่า
บริษัทลุ้นรัก หนุ่มหิมะกับสาวสุดคูล
บริษัทลุ้นรัก หนุ่มหิมะกับสาวสุดคูล เป็นซีรีส์มังงะญี่ปุ่น แต่งเรื่องและวาดภาพโดยมิยูกิ โทโนงายะ เริ่มเผยแพร่ในเว็บไซต์มังงะกังกังพิซิฟของบริษัทสแควร์เอนิกซ์ในเดือนกรกฎาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 ในเดือนธันวาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์อนิแม็ก ซีรีส์อนิเมะดัดแปลงผลิตโดยสตูดิโอซีโร-จีและไลเบอร์ ออกอากาศตั้งแต่เดือนมกราคมถึงมีนาคม พ.ศ. 2566
มังงะ
ซีรีส์มังงะแต่งเรื่องและวาดภาพโดยมิยูกิ โทโนงายะ เดิมเริ่มเผยแพร่บนบัญชีทวิตเตอร์ของโทโนงายะในวันที่ 3 สิงหาคม พ.ศ. 2561 เริ่มเผยแพร่ในเว็บไซต์มังงะกังกังพิซิฟของบริษัทสแควร์เอนิกซ์ในวันที่ 12 กรกฎาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 ในเดือนธันวาคม พ.ศ. 2565
ในวันที่ 7 เมษายน พ.ศ. 2564 สำนักพิมพ์อนิแม็กประกาศลิขสิทธิ์ตีพิมพ์มังงะเป็นฉบับภาษาไทย
อนิเมะ
ซีรีส์อนิเมะโทรทัศน์ดัดแปลงผลิตโดยสตูดิโอซีโร-จีและไลเบอร์ ประกาศสร้างในวันที่ 21 มิถุนายน พ.ศ. 2565 กำกับโดยมังคีว เขียนบทโดยโทโมโกะ คนปารุ ออกแบบตัวละครโดยมิยาโกะ คาโน แต่งดนตรีประกอบโดยรูกะ คาวาดะ ซีรีส์อนิเมะออกอากาศตั้งแต่วันที่ 4 มกราคม ถึงวันที่ 22 มีนาคม พ.ศ. 2566 ทางช่องโตเกียวเอ็มเอ็กซ์ และเครือข่ายอื่น ๆ เพลงเปิดชื่อเพลงว่า "Frozen Midnight" ร้องโดยทากาโอะ ซากูมะ เพลงปิดชื่อเพลงว่า ร้องโดย Nowlu
คิม จา-ว็อน
คิมจาวอน เป็นขันทีแห่งราชวงศ์โชซ็อน ในสมัยของย็อนซันกุน
ประวัติตามที่ปรากฏในประวัติศาสตร์
คิม จา-ว็อนเข้ามาสู่ราชสำนักในสมัยพระเจ้าซองจง และได้ขึ้นถึงตำแหน่งสูงสุดของกรมขันที (กรมมหาดเล็ก) ในสมัยเจ้าชายย็อนซัน โดยอาศัยความที่เป็นพระพี่เลี้ยงของพระองค์ คือมีตำแหน่งเป็นหัวหน้าขันทีสูงสุด หรือ หัวหน้ามหาดเล็กสูงสุด (naesida pungmihan) คิม จา-ว็อนเป็นบุคคลสำคัญที่นำคิม ชอ-ซ็อนกลับมาสู่ราชสำนักอีกครั้งหลังจากถูกเนรเทศชายแดนเพราะความที่เป็นผู้ที่เกี่ยวพันธ์เป็นคนในครอบครัว (พี่ชายบุญธรรม) ของมเหสี ยุนโซฮวา ซึ่งเมื่อมเหสียุนโซฮวาได้รับการสถาปนาเป็นมเหสีเชฮ็อนแล้ว ครอบครัวของพระนางจึงพลอยได้รับการอภัยโทษด้วย
ในสมัยนี้เอง ได้มีการคืนความเป็นชายของขันทีและล่วงละเมิดนางในจนถึงกับตั้งครรภ์ ทำให้เจ้าชายย็อนซันพิโรธและโปรดให้ตรวจขันทีทุกคน แต่คิมจา-ว็อนทูลค้าน ทำให้ถูกจับเปลื้องผ้าต่อหน้าธารกำนัล ซึ่งนับเป็นรอยด่างของกรมขันทีทั้งหมด  ก่อนจะโปรดให้ทุกคนไปรวมกันที่ลานหน้ากรมแต่ถอดกางเกงออกเพื่อจะตรวจด้วยพระองค์เอง นับแต่นั้น โดยความประสงที่จะลดความตึงเครียด คิมจา-ว็อนจึงร่วมกับ คิม ชอ-ซ็อน ได้เป็นตัวการในการนำคณะนักแสดงเข้ามาเป็นตลกหลวงในวัง ภายหลังตลกหลวงที่ชื่อ กองกิล กลายเป็นที่โปรดปรานมากจนถึงกับละเลยราชกิจ ทำให้คิม ชอ-ซ็อนบุกเข้าไปในที่ประทับฝ่ายในเพื่อทูลเตือน ก่อนจะถูกเจ้าชายย็อนซันยิงธนูใส่จนถึงแก่ชีวิต
เมื่อ ค.ศ. 1506 คณะผู้ต้องการเปลี่ยนแผ่นดินได้นำทหารบุกไปที่บ้านของคิม จา-ว็อนและบังคับให้เขาร่วมกับคณะปฏิวัติ แต่คิม จา-ว็อนปฏิเสธและปลิดชีพตนเองในวันนั้นเอง
หกขันที
คิมจาวอนเป็น 1 ใน 6 ขันทีที่มีชื่อเสียงที่สุดในประวัติศาสตร์เกาหลียุคราชวงศ์โชซอน อันได้แก่
1. อ็อม จาชี (Eom Jachi, 엄자치, 1363~1452) ซึ่งกลายเป็นใต้เท้าโนในเรื่อง The King and I และน่าเชื่อว่าท่านเคยเป็นหัวหน้ามหาดเล็กสูงสุดมาก่อนด้วย
2. จอนคยอน (Jeongyun, 전균1409 ~1470) ผู้ซึ่งมีความสำคัญในประวัติศาสตร์มากขนาดได้รับการแต่งตั้งให้เป็น "เจ้ากรมมหาดเล็ก" หรือ "เจ้ากรมขันที"(pannaesibusa)คนแรกและคนเดียวในประวัติศาสตร์เกาหลี ซึ่งมีอำนาจในการสั่งการทหารและองครักษ์ทุกคนในราชวังได้
3. คิมชูซอน (Gim Sheoseon,김처선 ? ~ 1505) บุตรบุญธรรมของจอนคยอน ผู้ยอมสละชีวิตเพื่อเตือนพระเจ้ายอนซัน
4. คิมจาวอน (Gim Jawon,김자원 ?~1506) หัวหน้ามหาดเล็กสูงสุด ในสมัยพระเจ้ายอนซัน
5. คิมคเยฮัน (Gim Gyehan, 김계한, 1555 ~ 1633) ขันทีผู้ยอมสละชีวิตเพื่อเตือนให้พระราชารับรู้ถึงภัยของญี่ปุ่น ซึ่งบุคลิกของท่านได้กลายเป็นแบบในการสร้างยางซองยุนในเรื่อง The King and I
6. บาร์คฮันชอง (Bak Hanjong, 박한종, ? ~ 1563) หัวหน้ามหาดเล็กสูงสุด ที่ฝักใฝ่การมีอำนาจฝ่ายใน และแทรกซึมระบบทหาร(ดูเพิ่มจาก ชองฮันซู)
1506
คอมโซมอล
สันนิบาตยุวชนคอมมิวนิสต์เลนินมวลสหภาพ (Всесоюзный ленинский коммунистический союз молодёжи (ВЛКСМ), ) หรือมักจะเรียกว่า คอมโซมอล (Комсомол ) อักษรย่อของภาษารัสเซีย Коммунистический Союз Молодёжи (Kommunisticheskiy Soyuz Molodyozhi) เป็นองค์กรเยาวชนทางการเมืองในสหภาพโซเวียต บางครั้งมีการอธิบายว่าเป็นแผนกเยาวชนของพรรคคอมมิวนิสต์แห่งสหภาพโซเวียต แม้ว่าจะเป็นองค์กรอิสระอย่างเป็นทางการและเรียกว่า "ผู้ช่วยและกองหนุนของพรรคคอมมิวนิสต์"
คอมโซมอลในรูปแบบแรกสุดก่อตั้งขึ้นในเขตเมืองใน ค.ศ. 1918 ในช่วงปีแรก ๆ เป็นองค์กรของรัสเซียซึ่งรู้จักกันในชื่อสันนิบาตยุวชนคอมมิวนิสต์รัสเซีย ระหว่าง ค.ศ. 1922 ที่สหภาพโซเวียตถูกก่อตั้ง ได้มีการปฏิรูปหน่วยงานทั้งหมดซึ่งเป็นหน่วยงานมวลสหภาพในฐานะแผนกเยาวชนของพรรคคอมมิวนิสต์มวลสหภาพ
โรงเรียนดรุณาลัยสุขุมวิท
โรงเรียนดรุณาลัยสุขุมวิท เป็นโรงเรียนในกรุงเทพมหานคร
ประวัติ
โรงเรียนดรุณาลัยสุขุมวิท (Darunalai Sukhumvit School) เปิดสอนเมื่อวันที่ 8 มีนาคม พ.ศ. 2515 ตั้งอยู่ที่ 57  สุขุมวิท 36  ซอยนภาศัพท์ แยก 1  ถนนสุขุมวิท  แขวงคลองตัน  เขตคลองเตย   กรุงเทพมหานคร 10110 (โทร 022586014) มีเนื้อที่  2ไร่  90 ตารางวา เป็นพื้นที่ทรัพย์สินส่วนพระมหากษัตริย์  โดยมีนายบุญชัย  ศุภศิริพงษ์ชัย  เป็นผู้รับใบอนุญาต นางกัญญลักษณ์  สุเรนทร์รังสิกุล  เป็นผู้จัดการ นายนิรันดร์  ชื่นชูศิลป์  เป็นผู้อำนวยการโรงเรียน โรงเรียนดรุณาลัยสุขุมวิท เป็นประเภทโรงเรียนสามัญศึกษาขนาดกลาง สหศึกษาไป-กลับ     ทำการสอนตั้งแต่ระดับปฐมวัย  ถึงประถมศึกษาปีที่ 6 อาคารเรียนเป็นคอนกรีตเสริมเหล็ก มีห้องเรียน 18 ห้อง และอาคารประกอบการ 1 หลัง มีบุคลากรครู 30 คน นักการภารโรง  6 คน
คาร์บอนเตตระคลอไรด์
คาร์บอนเตตระคลอไรด์ (carbon tetrachloride) เป็นสารประกอบอินทรีย์ที่มีสูตรทางเคมี CCl4 ใช้เป็นตัวทำละลายอินทรีย์ ในอดีตนิยมใช้เป็นสารดับเพลิงและเป็นสารตั้งต้นในการผลิตสารทำความเย็นและสารทำความสะอาด เป็นของเหลวไม่มีสีแต่มีกลิ่น "หวาน" ซึ่งสามารถรับรู้ได้แม้จะมีปริมาณน้อย ตามกฎการตั้งชื่อของ IUPAC ทั้ง คาร์บอนเตตระคลอไรด์ และ เตเตระคลอโรมีเทน ต่างเป็นชื่อที่ถูกต้องของสารนี้ ในห้องปฏิบัติการทั่วไปมักเรียกโดยย่อว่า คาร์บอนเตตฯ
คาร์บอนมอนอกไซด์
คาร์บอนมอนอกไซด์ มีสูตรทางเคมี "CO" เป็นก๊าซที่ไม่มีสี ไม่มีกลิ่น ไม่มีรส แต่มีความเป็นอันตรายอย่างร้ายแรงต่อระบบลำเลียงเลือด โมเลกุลประกอบไปด้วยคาร์บอนหนึ่งอะตอมและออกซิเจนหนึ่งอะตอมเชื่อมกันด้วยพันธะโควาเลนต์ อาจจัดได้ว่าเป็นสารประกอบแอนไฮไดรด์อย่างหนึ่งของกรดฟอร์มิก
ก๊าซคาร์บอนมอนอกไซด์เกิดจากการเผาไหม้ที่ไม่สมบูรณ์ของสารประกอบคาร์บอน โดยเฉพาะเครื่องยนต์สันดาปภายใน คาร์บอนมอนออกไซด์จะเกิดได้มากเมื่อออกซิเจนไม่เพียงพอในการสันดาป คาร์บอนมอนอกไซด์สามารถใช้เป็นเชื้อเพลิงได้ เผาไหม้ในอากาศจะเกิดเปลวเพลิงสีน้ำเงินและให้คาร์บอนไดออกไซด์ออกมา แม้ว่าจะมีความเป็นพิษอย่างร้ายแรงคาร์บอนมอนออกไซด์ก็มีประโยชน์ในโลกปัจจุบันอย่างมากเพราะเป็นสารตั้งต้นในการผลิตผลิตภัณฑ์อย่างอื่นนานาชนิด เช่น จากรถ บุหรี่ เป็นต้น
กีฬาฟุตบอลในโอลิมปิกฤดูร้อน 2024 – รอบคัดเลือกหญิง (เพลย์ออฟคอนคาแคฟ)
ทีมที่ผ่านคัดเลือก
คอนคาแคฟได้รับโควตาสองตำแหน่งในการแข่งขันฟุตบอลโอลิมปิกหญิง 2024 โดย ฟีฟ่า โควตาแรกจะมอบให้แก่ผู้ชนะของฟุตบอลหญิงชิงแชมป์คอนคาแคฟ 2022 ทีมที่ได้อันดับสองและสามในฟุตบอลหญิงชิงแชมป์คอนคาแคฟ จะแข่งขันเพลย์ออฟเพื่อโควต้าทีมที่สองในโอลิมปิกจากโซนคอนคาแคฟ
สรุป
การแข่งขันเพลย์ออฟจะมีขึ้นระหว่างวันที่ 18 ถึง 26 กันยายน พ.ศ. 2566 ตาม ปฏิทินการแข่งขันระหว่างประเทศของฟีฟ่า
วิระยา ชวกุล
ท่านผู้หญิงวิระยา ชวกุล (ชื่อเล่น: น้อย; เกิด: 28 กุมภาพันธ์ พ.ศ. 2477) เป็นกรรมการของมูลนิธิในพระราชินูปถัมภ์หลายแห่ง และปรากฏบทบาททางการเมือง
ประวัติ
ท่านผู้หญิงวิระยา ชวกุล เกิดเมื่อวันที่ 28 กุมภาพันธ์ พ.ศ. 2477 ณ กรุงเทพมหานคร เป็นบุตรคนที่สองจากทั้งหมดสี่คนของสมุย ชวกุล กับอร่าม (สกุลเดิม: กิจจาทร) มีพี่น้องคือ พลโท ทวิชาติ ชวกุล, ท่านผู้หญิงอรสา ล่ำซำ และปฏินันท์ ชวกุล
วิระยาสมรสกับสมพล บุนนาค ภายหลังได้หย่ากัน ต่อมาเธอได้อยู่กินกับสุเมธ ยุกตะเสวี ซึ่งภายหลังก็เลิกรากัน ทั้งนี้เธอมีความสนิทสนมกับหม่อมหลวงบัว กิติยากร และท่านผู้หญิงบุษบา สธนพงศ์ รวมทั้งครอบครัวของทักษิณ ชินวัตร และคุณหญิงพจมาน อดีตภริยา
วิระยาสำเร็จการศึกษาระดับมัธยมศึกษาจากโรงเรียนมาแตร์เดอีวิทยาลัย, ระดับอนุปริญญา สาขาบริหารธุรกิจ จากวิทยาลัยเดอะเมโทรโพลิทัน (The Metropolitan College) กรุงลอนดอน สหราชอาณาจักร, ระดับปริญญาตรีรัฐศาสตรบัณฑิต มหาวิทยาลัยรามคำแหง, สังคมศาสตรดุษฎีบัณฑิตกิตติมศักดิ์ มหาวิทยาลัยมหิดล และวุฒิบัตรหลักสูตรการเมืองการปกครอง สถาบันพระปกเกล้า
ปัจจุบัน
ตำแหน่งหน้าที่งานในปัจจุบัน
อดีต
ตำแหน่งหน้าที่งานในอดีต
บทบาททางการเมือง
ท่านผู้หญิง วิระยา ชวกุล เข้ามามีบทบาทเกี่ยวข้องกับการเมืองโดยการขึ้นเวทีปราศัยของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) เมื่อวันที่ 15 มีนาคม พ.ศ. 2553
พระโคตมพุทธเจ้าในศาสนาโลก
พระโคตมพุทธเจ้า ผู้เป็นศาสดาของศาสนาพุทธนั้น เป็นผู้ที่ศาสนิกชนฮินดูและบาไฮเคารพในฐานะผู้ประกาศศาสนาของพระเป็นเจ้า เอกสารฮินดูบางฉบับระบุว่าพระพุทธเจ้าเป็นอวตารของพระวิษณุ เพื่อหลอกล่อให้มนุษย์ห่างไกลจากพระเวท. List of Hindu scripture that declares Gautama Buddha as 9th Avatar of Vishnu is as follows [Harivamsha (1.41) Vishnu Purana (3.18) Bhagavata Purana (1.3.24, 2.7.37, 11.4.23 Bhagavata Purana 1.3.24 Bhagavata Purana 1.3.24, Garuda Purana (1.1, 2.30.37, 3.15.26) Agni Purana (160.Narada Purana (2.72)Linga Purana (2.71) Padma Purana (3.252) etc. Bhagavata Purana, Canto 1, Chapter 3 - SB 1.3.24: "Then, in the beginning of Kali-yuga, the Lord will appear as Lord Buddha, the son of Anjana, in the province of Gaya, just for the purpose of deluding those who are envious of the faithful theist." ... The Bhavishya Purana contains the following: "At this time, reminded of the Kali Age, the god Vishnu became born as Gautama, the Shakyamuni, and taught the Buddhist dharma for ten years. Then Shuddodana ruled for twenty years, and Shakyasimha for twenty. At the first stage of the Kali Age, the path of the Vedas was destroyed and all men became Buddhists. Those who sought refuge with Vishnu were deluded." Found in Wendy O'Flaherty, Origins of Evil in Hindu Mythology. University of California Press, 1976, page 203. Note also SB 1.3.28: "All of the above-mentioned incarnations [avatars] are either plenary portions or portions of the plenary portions of the Lord [Krishna or Vishnu]" ในขณะที่มุสลิมที่ไม่สังกัดนิกาย และกลุ่มนิยมกุรอานบางคน เชื่อว่าพระพุทธเจ้าเป็นผู้เผยพระวจนะ โดยเฉพาะมุสลิมกลุ่มอะห์มะดียะฮ์ยกย่องว่าพระพุทธองค์เป็นนบี หรือผู้เผยพระวจนะอีกคนหนึ่ง
ศาสนาบาไฮ
ศาสนาบาไฮเชื่อว่า พระพุทธเจ้าเป็นหนึ่งในการสำแดงของพระเป็นเจ้า และเป็นผู้เผยพระวจนะคนสำคัญของศาสนาบาไฮ โดยพระบะฮาอุลลอฮ์ ศาสดาของศาสนาบาไฮเชื่อว่า ตนเองเป็นพระพุทธเจ้าลำดับที่ 5 ต่อจากผู้เผยพระวจนะพระองค์อื่น ๆ
ศาสนาอิสลาม
ษูลกิฟล์ ศาสดาคนหนึ่งของศาสนาอิสลาม ถูกระบุว่าเป็นบุคคลเดียวกันกับพระโคตมพุทธเจ้า ความหมายของชื่อศาสดาคนนี้ยังเป็นที่ถกเถียง บ้างว่า แปลว่า "ผู้มาจากกิฟล์" โดย "กิลฟ์" คือการออกเสียงชื่อเมืองกบิลพัสดุ์ในภาษาอาหรับ และเมืองดังกล่าวเป็นเมืองที่สมเด็จพระสัมมาสัมพุทธเจ้าทรงใช้ชีวิตอยู่ราว 30 ปี บ้างก็อธิบายว่ามาจากชื่อเมืองกาปีล (Kapeel) อันเป็นเมืองหลวงของรัฐขนาดน้อยแถบชายแดนประเทศอินเดียและเนปาลในปัจจุบัน ซึ่งสอดคล้องกับมาตุภูมิเดิมของพระพุทธเจ้าคือกบิลพัสดุ์ และในภาษาอาหรับไม่มีพยัญชนะเสียง 'p'  ด้วยเหตุนี้ "กาปีล" จึงถูกทับศัพท์เป็น "กิลฟ์"
สอดคล้องกับโองการแรกของบทที่ 95 ซูเราะฮ์อัต-ตีน ในคัมภีร์อัลกุรอาน ความว่า
"ขอสาบานด้วยต้นมะเดื่อและต้นมะกอก และด้วยภูเขาฎูรซีนาย และด้วยเมืองนี้ [มักกะฮ์] ที่ปลอดภัย"
มีเรื่องราวการตรัสรู้ของพระพุทธเจ้าที่ใต้ต้นมะเดื่อ หากเรียบเรียงจากเหตุการเผยพระวจนะแล้ว จะพบว่า โมเสส หรือนบีมูซา เผยพระวจนะที่ภูเขาซีนาย พระเยซู หรือนบีอีซา เผยพระวจนะที่ใต้ต้นมะกอก นบีมุฮัมมัด เผยพระวจนะที่มักกะฮ์ ส่วนต้นมะเดื่อที่เหลือนั้น น่าจะหมายถึงพระพุทธเจ้าที่ตรัสรู้ และเผยพระวจนะ
อะฮ์มาดียะฮ์
และในหนังสือ An Elementary Study of Islam ("การศึกษาศาสนาอิสลามเบื้องต้น") ของมีร์ซา ตาฮีร์ อะฮ์มัด ระบุไว้ว่า ษูลกิฟล์ที่ปรากฏอยู่ในพระคัมภีร์อัลกุรอาน อาจะเป็นคนเดียวกับพระพุทธเจ้า
ศาสนาฮินดู
ในคัมภีร์ ปุราณะ ระบุว่า พระโคตมพุทธเจ้าเป็นอวตารหนึ่งของพระวิษณุ พระเป็นเจ้าองค์หนึ่งของศาสนาฮินดู ใน ภควตปุราณะ ระบุว่า พระพุทธเจ้าเป็นอวตารลำดับที่ยี่สิบสี่จากทั้งหมดยี่สิบห้าอวตารของพระวิษณุ แต่ชาวฮินดูจำนวนมากเชื่อว่า พระพุทธเจ้าเป็นหนึ่งในอวตารหลักทั้งสิบของพระวิษณุ ถือเป็นกระบวนการกลืนให้เป็นฮินดู
หลักธรรมคำสอนของพระพุทธเจ้าไม่เชื่อในความขลังหรือความศักดิ์สิทธิ์ของพระเวท และปฏิเสธอำนาจของพระเป็นเจ้า (คือไม่เชื่อว่ามีพระเจ้า) ชาวฮินดูยุคก่อนจึงมองว่า ศาสนาพุทธคือสำนักคิดแบบนาสติกะ (ซึ่งแท้จริงแล้วไม่เป็นเช่นนั้น)
อย่างไรก็ตามพราหมณ์ไทยนั้นไม่มีคติที่พระวิษณุอวตารลงมาเป็นพระพุทธเจ้า หากแต่อวตารลงมาเป็นสมณะน้อยตนหนึ่ง มาทำหน้าที่แย่งศิวลึงค์จากอสูรตรีบุรัม
ลัทธิเต๋า
พุทธศาสนิกชนและผู้คนที่นับถือลัทธิเต๋ายุคแรกเชื่อว่า เล่าจื๊ออวตารลงมาเกิดเป็นพระพุทธเจ้า
ลัทธิมาณีกี
ลัทธิมาณีกีเชื่อว่า พระพุทธเจ้าคือผู้เผยพระวจนะต่อหน้าพระมณี ศาสดาของมาณีกี
มามาอะวอดส์ สาขาศิลปินแห่งปี
ปี 2020
undefined ในแต่ละปีจะมีการเชื่อมโยงกับบทความเกี่ยว Mnet Asian Music Awards ที่จัดขึ้นในปีนั้น
ศิลปินที่ได้รับรางวัลมากมาย
ตลอดประวัติศาสตร์ของงานมามาอะวอดส์มีผู้รับรางวัลเพียง 2 รายเท่านั้นที่ได้รับรางวัลมากกว่าหนึ่งครั้ง บีทีเอส เป็นศิลปินวงเดียวที่ได้รับรางวัลติดต่อกันหลายปี
แกล้งนัก รักนะรู้ยัง? เดอะมูฟวี่
'แกล้งนัก รักนะรู้ยัง? เดอะมูฟวี่' เป็นภาพยนตร์อนิเมะญี่ปุ่นในปี พ.ศ. 2565 อ้างอิงจากเนื้อเรื่องต้นฉบับของตัวละครจากซีรีส์มังงะเรื่อง แกล้งนัก รักนะรู้ยัง? กับมังงะภาคแยกเรื่อง อาชิตะ วะ โดโยบิ ทั้งสองเรื่องแต่งเรื่องและวาดภาพโดยโซอิจิโร ยามาโมโตะ ภาพยนตร์ผลิตโดยสตูดิโอชินเอแอนิเมชันและจัดจำหน่ายโดยโทโฮวิชวลเอ็นเตอร์เทนเมนต์ ภาพยนตร์กำกับโดยฮิโรอากิ อากางิ เขียนบทโดยฮิโรโกะ ฟูกูดะ, อากิ อิตามิ และคานิจิ คาโต ภาพยนตร์เป็นเรื่องราวของทากากิและนิชิคาตะที่ใช้เวลาร่วมกันในฤดูร้อนสุดท้ายของชั้นมัธยมต้นปีสาม
เริ่มมีการบอกใบ้ถึงการสร้างภาพยนตร์ในเดือนสิงหาคม พ.ศ. 2554 แล้วจึงประกาศยืนยันอย่างเป็นทางการพร้อมกับการประกาศสร้างซีรีส์อนิเมะแกล้งนัก รักนะรู้ยัง?ฤดูกาลที่สามในเดือนกันยายนปีเดียวกัน มีการประกาศว่าทีมงานจากฤดูกาลที่สามจะมาร่วมกันสร้างภาพยนตร์ในเดือนมีนาคม พ.ศ. 2565 โดยมีริเอะ ทากาฮาชิและยูกิ คาจิกลับมารับบทพากย์เป็นทาคากิและนิชิคาตะ มีการประกาศทีมงานและนักพากย์เพิ่มเติมของภาพยนตร์ในเดือนเมษายน พ.ศ. 2565
''แกล้งนัก รักนะรู้ยัง? เดอะมูฟวี่''ฉายรอบปฐมทัศน์ในเขตชิโยดะ กรุงโตเกียวในวันที่ 4 มิถุนายน พ.ศ. 2565 แล้วจึงเข้าฉายในโรงภาพยนตร์ในประเทศญี่ปุ่นในวันที่ 10 มิถุนายนปีเดียวกัน ภาพยนตร์เข้าฉายในโรงภาพยนตร์ในประเทศไทยในวันที่ 3 พฤศจิกายน พ.ศ. 2565
นางร้ายสุดซึน ลีเซล็อตเต กับขบวนการพลิกลิขิตสู่ชีวิตแฮปปี้เอนด์
นางร้ายสุดซึน ลีเซล็อตเต กับขบวนการพลิกลิขิตสู่ชีวิตแฮปปี้เอนด์ เป็นซีรีส์ไลต์โนเวลญี่ปุ่นแนวจินตนิมิต เขียนโดยซูซุ เอโนชิมะ และวาดภาพประกอบโดยเอฮิ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนสิงหาคมถึงพฤศจิกายน พ.ศ. 2561 ภายหลังทั้ง 47 ตอนได้เผยแพรทางเว็บไซต์คากูโยมุในเดือนธันวาคม พ.ศ. 2562 ต่อมาได้รับลิขสิทธิ์ตีพิมพ์โดยสำนักพิมพ์ฟูจิมิโชโบะ ตีพิมพ์เป็นหนังสือไลต์โนเวลในเครือคาโดกาวะบุ๊กส์ 2 เล่ม ตั้งแต่เดือนเมษายนถึงสิงหาคม พ.ศ. 2562 มังงะดัดแปลงวาดโดยรูมิโอะ ซากากิ ตีพิมพ์ในนิตยสาร B's Log Comic นิตยสารมังงะแนวโจเซของสำนักพิมพ์เอ็นเตอร์เบรนตั้งแต่เดือนมิถุนายน พ.ศ. 2562 ปัจจุบันตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอเทซูกะโปรดักชัน ออกอากาศตั้งแต่เดือนมกราคมถึงมีนาคม พ.ศ. 2566
เนื้อเรื่อง
เอนโด อาโอโตะและโคบาบาชิ ชิโฮโนะ สมาชิกชมรมกระจายเสียงของโรงเรียน ร่วมกันเล่นเกม ตกหลุมรักปาฏิหาริย์ เกมจีบหนุ่มเกี่ยวกับการผจญภัยของนางเอกชื่อฟีเน่ ในขณะที่จีบตัวละครเป้าหมายก็ต้องเผชิญหน้ากับนางร้ายชื่อลีเซล็อตเต รีเฟนชตาล ผู้ที่ในท้ายที่สุดก็ถูกความมืดกลืนกินและประสบโศกนาฏกรรมในทุกรูตของเกม เอนโดได้อ่านเนื้อหาเสริมของเกมแล้วเชื่อว่าลีเซล็อตเตถูกเข้าใจผิด บอกว่าเธอเป็นคนซึนเดเระที่มีปัญหาด้านการแสดงความรู้สึก เอนโดและโคบายาชิเล่นเกมด้วยกัน ในขณะเดียวกันก็พูดแสดงความคิดเห็นในแต่ละฉากไปด้วย เจ้าชายซีควาร์ต ฟิตเซนฮาเกนผู้เป็นคู่หมั้นของลีเซล็อตเตเป็นคนเดียวที่ได้ยินคำพูดของเอนโดและโคบายาชิที่สนทนากัน จึงตีความไปว่าเป็นเสียงของเทพ เอนโดและโคบาบาชิให้ความเห็นเกี่ยวกับลีเซล็อตเต ทำให้ซีควาร์ตเริ่มเข้าใจความรู้สึกจริง ๆ ของลีเซล็อตเต จึงหลีกเลี่ยงชะตากรรมดำมืดที่เธอถูกเข้าใจผิด นำไปสู่การเปลี่ยนแปลงครั้งใหญ่ของชะตากรรมในโลกของเกม
ไลต์โนเวล
ซีรีส์โลต์โนเวลเขียนโดยซูซุ เอโนชิมะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่วันที่ 11 สิงหาคมถึง 3 พฤศจิกานยน พ.ศ. 2561 ภายหลังทั้ง 47 ตอนได้เผยแพรทางเว็บไซต์คากูโยมุในเดือนธันวาคม พ.ศ. 2562 ต่อมาได้รับลิขสิทธิ์ตีพิมพ์โดยสำนักพิมพ์ฟูจิมิโชโบะ ตีพิมพ์เป็นหนังสือไลต์โนเวลในเครือคาโดกาวะบุ๊กส์ 2 เล่มตั้งแต่วันที่ 10 เมษายนถึง 9 สิงหาคม พ.ศ. 2562 วาดภาพประกอบโดยเอฮิ เล่มพิเศษวางจำหน่ายวันที่ 9 ธันวาคม พ.ศ. 2565
ไฮโดรเจนไอโอไดด์
ไฮโดรเจนไอโอไดด์ (HI) เป็นสารประกอบขนาดสองอะตอม สารละลายของ HI เรียกว่ากรดไอโอไฮโดรอิก (iohydroic acid) หรือ กรดไฮโดรไอโอดิก (hydroiodic acid) มีฤทธิ์เป็นกรดแก่ อย่างไรก็ตามไฮโดรเจนไอโอไดด์นั้นมีสถาะเป็นก๊าซที่สภาวะมาตรฐานแต่กรดไอโอไฮโดรอิกเป็นสารละลาย HI ใช้ในการสังเคราะห์สารอินทรีย์และอนินทรีย์โดยเป็นแหล่งของไอโอดีนและใช้ในการทำปฏิกิริยารีดักชัน
คลอโรมีเทน
คลอโรมีเทน หรือที่เรียกว่า เมทิลคลอไรด์ (R-40 หรือ HCC 40) เป็นสารประกอบอินทรีย์ที่เรียกว่าฮาโลอัลเคน ครั้งหนึ่งเป็นสารทำความเย็นที่ใช้กันอย่างแพร่หลาย เป็นสารไม่มีสีที่ไวไฟมากและมีกลิ่นหวานเล็กน้อย ซึ่งอาจสามารถรับรู้ได้ในระดับที่เป็นเป็นพิษ เนื่องจากความกังวลเกี่ยวกับความเป็นพิษนี่เองจึงได้เลิกใช้ผลิตผลิตภัณฑ์สำหรับครัวเรือน
คาร์บอนเตตระฟลูออไรด์
เตตระฟลูออโรมีเทน หรือ คาร์บอนเตตระฟลูออไรด์ เป็นสารฟลูออโรคาร์บอนอย่างง่ายที่สุด (CF4) มีพันธะทางเคมีที่แข็งแรกเนื่องจากเป็นพันธะระหว่างคาร์บอนกับฟลูออรีน สามารถจัดอยู่ในกลุ่มสารฮาโลอัลเคนหรือฮาโลมีเทน เนื่องจากพันธะระหว่างคาร์บอนและฟลูออรีนถึงสี่พันธะและค่าอิเล็กโตรเนกาติวิตีของฟลูออรีนที่สุด คาร์บอนในโมเลกุลนี้จึงมีประจุบวกอย่างมีนัยสำคัญซึ่งทำให้ทำให้มีลักษณะของพันธะไอออนิก เตตระฟลูออโรมีเทนเป็นก๊าซเรือนกระจก
เล่นแร่แปรวิญญาณ
เล่นแร่แปรวิญญาณ (환혼) เป็นละครโทรทัศน์ของเกาหลีใต้ นำแสดงโดย อี แจ-อุก, ช็อง โซ-มิน, โค ยุน-ช็อง และ ฮวัง มิน-ฮย็อน บทละครโทรทัศน์โดยพี่น้องตระกูลฮง เล่าเรื่องราวของจอมเวทย์หนุ่มสาวที่เข้าไปเกี่ยวข้องกับสวรรค์และโลก ออกอากาศตอนแรกทางช่องทีวีเอ็น เมื่อวันที่ 18 มิถุนายน ค.ศ. 2022 โดยออกอากาศทุกวันเสาร์และอาทิตย์ เวลา 21:10 น. (เวลามาตรฐานเกาหลี) นอกจากนี้ยังสตรีมบนTVING และเน็ตฟลิกซ์ ได้ในบางภูมิภาค
ซีรีส์เรื่องนี้แบ่งออกเป็นสองภาค: ภาคที่ 1 ออกอากาศตั้งแต่วันที่ 18 มิถุนายน ถึง 28 สิงหาคม ค.ศ. 2022 จำนวน 20 ตอน ในขณะที่ภาคที่ 2 ออกอากาศตอนแรกในวันเสาร์ที่ 10 ธันวาคม ค.ศ. 2022
ภาค 1
เรื่องราวเกิดขึ้นในประเทศสมมติที่เรียกว่า แทโฮ ซึ่งไม่มีอยู่ในประวัติศาสตร์หรือบนแผนที่ ซีรีส์เรื่องนี้เกี่ยวกับความรักและการเติบโตของจอมเวทย์หนุ่มสาว เมื่อพวกเขาเอาชนะชะตากรรมที่บิดเบี้ยวของพวกเขาด้วยคาถาเวทมนตร์ต้องห้ามที่รู้จักกันในชื่อ "Alchemy of Souls" ซึ่งให้วิญญาณเปลี่ยนร่างได้
ตามด้วยเรื่องราวของนักรบหญิงชั้นยอดที่ชื่อนักซู ซึ่งวิญญาณถูกขังโดยบังเอิญภายในร่างที่อ่อนแอของสาวตาบอดนาม มูด็อก เธอเข้าไปพัวพันกับจาง อุก ชายหนุ่มซึ่งมาจากตระกูลสูงศักดิ์ และกลายเป็นคนรับใช้ของเขา
ภาค 2
สามปีหลังจากโศกนาฏกรรมที่ทำให้มูด็อกต้องออกอาละวาดฆ่าผู้บริสุทธิ์ ซึ่งจินมูได้วางแผนไว้ จางอุกซึ่งกลับมาจากความตายอันเป็นผลมาจากหินน้ำแข็งอันทรงพลังที่อยู่ภายในร่างกายของเขา ทำให้เขากลายเป็นนักล่าผู้แปรวิญญาณและอยู่อย่างโดดเดี่ยวเนื่องจากความเสียใจต่อการตายของคนรักของเขา - มูด็อก จากนั้นเขาได้พบกับจิน บู-ย็อน ทายาทผู้ลึกลับของจินโยว็อน ซึ่งมีลักษณะคล้ายกับนักซู
การพัฒนา
การเตรียมการสำหรับซีรีส์ รวมถึงการหารือเกี่ยวกับซีรีส์กับช่องทีวีเอ็น เริ่มต้นในปี ค.ศ. 2019 ภายใต้ชื่อว่า Can This Person Be Translated
การคัดเลือกนักแสดง
ในเดือนมกราคม ค.ศ. 2021 ต้นสังกัดของพัก ฮเย-ซู เปิดเผยว่าเธอได้เข้ารับการคัดเลือกเพื่อแสดงในเล่นแร่แปรวิญญาณ ในเดือนมิถุนายน มีการประกาศว่าจู ชัง-อุก ได้รับการเสนอบทในซีรีส์เรื่องนี้
บทนักแสดงนำหญิงได้รับการยืนยันเป็นครั้งแรกว่าจะแสดงโดยพัก ฮเย-อึน อย่างไรก็ตาม ในเดือนกรกฎาคม ค.ศ. 2021 เธอตัดสินใจถอนตัวจากซีรีส์เรื่องนี้หลังจากทำข้อตกลงร่วมกันกับทีมผู้ผลิต มีการระบุว่าแม้ว่าพักจะเป็นนักแสดงหน้าใหม่ แต่เธอก็เตรียมตัวอย่างหนักสำหรับซีรีส์นี้ แต่ก็รู้สึกกดดันมากที่ต้องเล่นเป็นตัวละครหลักของโปรเจ็กต์ใหญ่นี้ บทนี้ถูกเสนอให้กับนักแสดงหญิงช็อง โซ-มิน ช็องและผู้กำกับ พัก จุน-ฮวา เคยร่วมงานกันในทีวีซีรีส์เรื่องรักแรกตั้ง (ครอบครัว) ในปี ค.ศ. 2017
รายชื่อนักแสดงนำประกอบด้วย อี แจ-อุก, ช็อง โซ-มิน, ฮวัง มิน-ฮย็อน, ชิน ซึง-โฮ, ยู จุน-ซัง, โอ นา-รา และโจ แจ-ยุน ได้รับการประกาศอย่างเป็นทางการโดยทีวีเอ็น เมื่อวันที่ 3 มีนาคม ค.ศ. 2022 เมื่อวันที่ 21 มีนาคม ยู อิน-ซู, อาริน, พัก อึน-ฮเย, อี โด-คย็อง และอิม ชุล-ซู ได้รับการประกาศให้เข้าร่วมทีมนักแสดง
การถ่ายทำ
ในเดือนสิงหาคม ค.ศ. 2021 บริษัทผู้ผลิตคือ Studio Dragon และ High Quality ได้ลงนามในข้อตกลงกับ Mungyeong City เพื่อสร้างสถานที่ถ่ายทำใน Maseong-myeon มูลค่า 5 พันล้านวอน สำหรับการถ่ายทำเล่นแร่แปรวิญญาณ
ในวันที่ 6 ตุลาคม ค.ศ. 2021 มีการประกาศว่าการถ่ายทำซีรีส์นี้ในสัปดาห์นั้นถูกยกเลิกหลังจากทีมงานตรวจพบเชื้อโควิด-19 ในเช้าวันที่ 5 ทีมงานฝ่ายผลิตทั้งหมดเข้ารับการทดสอบ PCR ในเวลาต่อมา ทีมงานบางคนที่ถูกจัดว่าเป็นผู้สัมผัสใกล้ชิดต้องเข้ารับการกักตัว แม้ว่าพวกเขาจะตรวจหาเชื้อเป็นลบก็ตาม
มีรายงานว่าการถ่ายทำภาค 2 ของซีรีส์เรื่องนี้เริ่มขึ้นในเดือนกรกฎาคม ค.ศ. 2022 และเสร็จสิ้นในวันพฤหัสบดีที่ 6 ตุลาคม
คลอโรฟอร์ม
คลอโรฟอร์ม หรือที่รู้จักกันในชื่อ ไตรคลอโรมีเทน (trichloromethane: TCM) เป็นสารประกอบที่มีสูตรเคมี CHCl3 ไม่เกิดการเผาไหม้ในบรรยากาศปกติยกเว้นเมื่อผสมกับสารที่ไวไฟกว่าอื่น ๆ เป็นสารประกอบในกลุ่มไตรฮาโลมีเทน
โครงสร้างของโมเลกุล
โมเลกุลมีโครงสร้างเป็นปิรามิดฐานสามเหลี่ยมที่มี C3v ที่สมมาตร
ฟลูออโรมีเทน
ฟลูออโรมีเทน (หรือชื่ออื่นๆ ดังนี้ เมทิลฟลูออไรด์ หรือ ฟรีออน 41 ฮาโลคาร์บอน-41 และ HFC-41) เป็นสารประกอบที่ไม่เป็นพิษ ควบแน่นได้และติดไฟได้ที่สภาวะมาตรฐาน (STP) ใช้ในอุตสาหกรรมสารกึ่งตัวนำและผลิตภัณฑ์อิเล็กทรอนิกส์ ฟลูออโรมีแทนสามารถแตกตัวให้ฟลูออไรด์ได้เมื่อได้รับคลื่นวิทยุและจะกัดซิลิกอนให้เป็นตามแบบที่ต้องการได้
ไฮโดรเจนฟลูออไรด์
ไฮโดรเจนฟลูออไรด์ (hydrogen fluoride) เป็นสารประกอบเคมีที่มีสูตรเคมีคือ HF ลักษณะเป็นแก๊สหรือของเหลวไม่มีสี ไฮโดรเจนฟลูออไรด์เป็นแหล่งฟลูออรีนหลักในทางอุตสาหกรรม มักใช้ในรูปสารละลายในน้ำคือกรดไฮโดรฟลูออริก ไฮโดรเจนฟลูออไรด์เป็นวัตถุดิบสำคัญในการเตรียมสารประกอบหลายชนิดที่ใช้ในเภสัชอุตสาหกรรมและพอลิเมอร์ เช่น พอลิเตตระฟลูออโรเอทิลีน (PTFE) และเป็นส่วนประกอบหนึ่งของกรดยวดยิ่ง (superacid) ที่ใช้ในอุตสาหกรรมปิโตรเคมี
ไฮโดรเจนฟลูออไรด์เป็นแก๊สอันตรายอย่างยิ่ง เมื่อสัมผัสกับความชื้นจะแปรสภาพเป็นกรดไฮโดรฟลูออริกที่มีฤทธิ์กัดกร่อน ไฮโดรเจนฟลูออไรด์ระคายเคืองต่อดวงตาเพราะสามารถกัดกร่อนกระจกตาอย่างรวดเร็ว
ไดฟลูออโรมีเทน
ไดฟลูออโรมีเทน (หรือเขียนโดยย่อเป็น HFC-32 และ R-32) เป็นสารประกอบอินทรีย์ในกลุ่มไดฮาโลเจนอัลเคน มีโครงสร้างหลักจากมีเทนแต่ว่าสองอะตอมไฮโดรเจนถูกแทนที่ไปด้วยฟลูออรีน มีสูตรเคมีคือ CH2F2 แทนที่จะเป็น CH4 อย่างมีเทน ใช้เป็นสารทำความเย็น เมื่อผสมกับ pentafluoroethane จะได้สารหล่อเย็น R-410A ซึ่งใช้แทนฟรีออนในระบบทำความเย็น สารนี้ไม่ทำลายชั้นโอโซนแต่ทำให้โลกร้อนได้มากกว่าคาร์บอนไดออกไซด์ถึง 550 เท่า
เบนซีน
เบนซีน เป็นสารประกอบอินทรีย์ที่เป็นสารก่อมะเร็งชนิดหนึ่ง มีสูตรทางเคมีคือ C6H6 บางครั้งอาจเขียนเป็นตัวย่อเป็น Ph–H เบนซีนไม่มีสีแต่ไวไฟและมีกลิ่นหอมหวาน เนื่องจากเป็นสารก่อมะเร็งจึงไม่นิยมใช้เป็นสารเติมแต่งน้ำมันในปัจจุบัน อย่างไรก็ตามสารนี้เป็นตัวทำละลายในอุตสาหกรรมที่สำคัญและเป็นสารตั้งต้นในการผลิตยา พลาสติก ยางสังเคราะห์และสีย้อม  เบนซีนเป็นองค์ประกอบตามธรรมชาติของปิโตรเลียมและสามารถสังเคราะห์ขึ้นได้จากผลิตภัณฑ์ปิโตรเลียมอื่นๆ เบนซีนเป็นสารประกอบอะโรมาติกชนิดหนึ่ง
ระบอบเก่า
ระบอบเก่า หรือ อองเซียงเรฌีม (Ancien Régime) โดยทั่วไปหมายถึงระบบแบบราชาธิปไตย อภิชนาธิปไตย สังคม และการเมืองที่ใช้ในฝรั่งเศสภายใต้ราชวงศ์วาลัวและราชวงศ์บูร์บงระหว่างคริสต์ศตวรรษที่ 15 ถึง 18
โครงสร้างทางการบริหารและทางการสังคมของระบอบเก่าเป็นผลมาจากระบบการบริหารของสถาบันพระมหากษัตริย์ฝรั่งเศสในสมัยกลางที่สิ้นสุดในการปฏิวัติฝรั่งเศสเมื่อ ค.ศ. 1789 ระบอบเก่าของประเทศอื่น ๆ ในยุโรปก็มีประวัติความเป็นมาคล้ายคลึงกัน แต่มีผลบั้นปลายที่แตกต่างกันบางประเทศก็สิ้นสุดลงด้วยระบบราชาธิปไตยภายใต้รัฐธรรมนูญ บางประเทศก็แตกแยกออกไปจากสงครามและการปฏิวัติ
อำนาจระบอบเก่าอยู่บนพื้นฐานสามประการ ได้แก่ พระมหากษัตริย์ นักบวช และชนชั้นขุนนาง ฐานันดรแห่งราชอาณาจักร (Estates of the realm) ก็แบ่งออกเป็นสามเช่นกัน คือ ฐานันดรที่หนึ่ง (First Estate) คือนักบวชโรมันคาทอลิก, ฐานันดรที่สอง (Second Estate) คือชนชั้นขุนนาง และ ฐานันดรที่สาม (Third Estate) คือสามัญชน
วลีนี้ใช้มาตั้งแต่ยุคเรืองปัญญา (พบในเอกสารครั้งแรกในภาษาอังกฤษในปี ค.ศ. 1794) ในความหมายในทางลบ เช่นเดียวกับการใช้คำว่า ยุคมืด ที่กลายมาเรียกกันว่า สมัยกลาง แนวคิดของการใช้คำว่าระบอบเก่าเป็นการแฝงความหมายเป็นนัยยะว่าเป็นระบอบที่ไม่เหมาะสมในการปฏิบัติ และควรจะเปลี่ยนแปลงไปเป็น ระบอบใหม่ (New Order) คำว่า ระบอบเก่า คิดขึ้นโดยนักปฏิวัติฝรั่งเศสเพื่อเผยแพร่สร้างความเชื่อถือในเหตุผลของการปฏิวัติและทำลายชื่อเสียงของระบอบการปกครองที่เป็นอยู่ ซึ่งเป็นการใช้ในทางที่มีอคติในการบรรยายเหตุการณ์ที่เกิดขึ้นในประวัติศาสตร์
“ผู้ใดที่ไม่เคยมีชีวิตอยู่ในคริสต์ศตวรรษที่ 18 ผู้นั้นก็ไม่มีความซาบซึ้งถึงความหอมหวานของการมีชีวิต”
ภาษาสเปนใช้คำว่า “Antiguo Régimen” แต่แม้ว่าสเปนจะได้รับผลกระทบกระเทือนจากการปฏิวัติฝรั่งเศสและผลที่ตามต่อมาแต่ความเปลี่ยนแปลงในสเปนไม่รุนแรงเท่ากับการเปลี่ยนแปลงในฝรั่งเศส
โลกวันนี้ วันสุข
โลกวันนี้ วันสุข เป็นช่องโทรทัศน์ออนไลน์ที่ออกอากาศทางยูทูบ ในอดีตเป็น เป็นนิตยสารข่าวรายสัปดาห์ ในเครือวัฏฏะ คลาสสิฟายด์ส ซึ่งแยกตัวออกมาจากหนังสือพิมพ์โลกวันนี้รายวัน ออกวางจำหน่ายทุกวันศุกร์ แต่ระบุคาบวันที่บนหน้าแรก ระหว่างวันเสาร์ ถึงวันศุกร์ของอีกสัปดาห์หนึ่ง โดยใช้กระดาษขนาด 19.5x13.5 นิ้ว ต่อสองหน้า จำนวน 56 หน้าต่อฉบับ (แบ่งเป็นกระดาษปอนด์ 16 หน้า กระดาษหนังสือพิมพ์ (นิวส์ปรินท์) 40 หน้า) ราคาจำหน่าย 30 บาท ปัจจุบันโลกวันนี้วันสุข ได้ยุติการจำหน่ายนิตยสารผ่านทางแผงหนังสือทั่วไป โดยฉบับสุดท้ายคือฉบับวันที่ 16 มกราคม พ.ศ. 2559 และ ปรับรูปแบบเป็นการจำหน่ายโดยตรงผ่านการสั่งซื้อกับสำนักพิมพ์